Wenners van Silwerskermfees-toekennings bekend gemaakChristiaan Olwagen. Foto: Verskaf Die wenners van die Silwerskermfees-toekennings is by ŉ glansryke geleentheid Saterdagaand bekend gemaak. kykNET het ook drie belangrike aankondigings gemaak. “Die Silwerskerm-kortfilmprojek is by uitstek ŉ talentontwikkelingsprojek. Elke jaar ontvang ons honderde konsep-inskrywings waarvan ons net 15 kan kies vir ontwikkeling en produksie,” sê Anneke Villet, toesigvervaardiger van die kortfilm-projek by die Silwerskermfees. “Ons is altyd gelukkig met ons gekose 15, maar dit gaan wel gepaard met die hartseer wete dat ons vele ander talentvolle skrywers en regisseurs nie die kans kan gee om hul films op skerm te verwesenlik nie. Vanjaar was daar ŉ sestiende filmteks wat ons hoogs beïndruk het en dit was vir ons paneel besonder hartseer dat dit uitgeval het. Dis dan vir my ŉ uitsonderlike voorreg om aan te kondig dat kykNET besluit het om daardie teks saam met die skrywer te ontwikkel vir produksie tydens volgende jaar se kortfilmprojek en dit sal by die Silwerskermfees in 2017 vertoon word. Die teks se titel is Soos Gister, geskep en geskryf deur Marvin Lee Beukes.” Die wenner van die Blitz Pitch, waar feesgangers in drie minute ŉ voorstel vir ŉ nuwe reeks of rolprent moes maak, was Philip Nolte wat die groen lig gekry het vir die storie wat Totsiens, Pa, sy kortfilm wat in 2014 deel van die Silwerskermfees was, voorgeloop het. kykNET het ook vanjaar saam met die Nasionale Skoletoneel-kompetisie gewerk en Kaye Ann Williams, toesigvervaardiger: fiksie by kykNET, het aangekondig dat die skrywer en regisseur Louis Pretorius ŉ 48-minute-kortfilm, Die Ruimte Tussen Niks, geskryf het wat later vanjaar vervaardig gaan word met die topagt jong akteurs en aktrises wat deel van die Nasionale Skoletoneel-kompetisie was. Die topagt leerders was Mia van der Merwe, Jeanie Heyns, Jana van der Merwe, Tomley van Vuuren, René Cloete, Henry Serfontein, Wian Taljaard en Cantona James. Cantona het ŉ volle beurs gewen om volgende jaar drama by die Universiteit van Stellenbosch te gaan studeer. Die wenners in die ander kategorieë is: Beste kortfilm Beste regisseur: Kortfilm Beste akteur: Kortfilm Beste aktrise: Kortfilm Beste draaiboek: Kortfilm Beste redigering: Kortfilm Spesiale toekenning Beste dokumentêr Beste speelfilm Beste regisseur: Speelfilm Beste akteur: Speelfilm Beste aktrise: Speelfilm Beste mansbyspeler: Speelfilm Beste vrouebyspeler: Speelfilm Beste draaiboek: Speelfilm Beste oorspronklike musiek: Speelfilm Beste kinematograaf: Speelfilm Beste redigering: Speelfilm Beste produksie-ontwerp: Speelfilm